== Deep Purple, 1 ==
{{uddybende|Deep Purple}}
[[Fil:Deep Purple, Ritchie Blackmore 1970.jpg|thumb|200px|right|Ritchie Blackmore på scenen i Hannover, 1970]]
I 1968 var Ritchie Blackmore med til at danne rockgruppen Roundabout, hvori også medvirkede [[Jon Lord]] og flere andre musikere. Gruppen skiftede senere navn til Deep Purple, og der kom nye musikere med samt en sanger. Navnet blev valgt, fordi "Deep Purple" var sangeren, [[Rod Evans]]', bedstemors yndlingssang. Gruppen havde et hit i USA med en genindspilning af sangen "Hush", skrevet af [[Joe South]]. På dette tidlige tidspunkt af karrieren havde gruppen en psykedelisk lyd med præg af [[progressiv rock]].<ref>{{cite web | url = http://www.deep-purple.net/review-files/earlyyears/earlyyears.htm | title = Deep Purple: The Early Years. CD Review | publisher = www.deep-purple.net | author = David Browne | accessdate = 2011-04-14 }}</ref> I denne egentlige første udgave spillede gruppen en blanding af egne sange og kopiudgaver af andres numre, og gruppen udsendte tre studiealbum.
Levende_personer Organisationer